Thorsten Fink

Thorsten Fink (s. 29. lokakuuta 1967) on saksalainen jalkapallovalmentaja ja entinen puolustaja. 

 Ura pelaajana 
Fink aloitti peliuransa SV Roland Martenin juniorijoukkueessa siirtyen 16-vuotiaana Borussia Dortmundin organisaatioon. Edustusjoukkuedebyyttiä puolustuksessa viihtynyt Fink ei Dortmundissa koskaan onnistunut tekemään ja 1989 hän siirtyikin SG Wattenscheidiin, jossa hän teki ammattilaisuransa debyytin 2. Bundesliigassa. Wattenscheidin kanssa Fink juhli debyyttikaudellaan toista sijaa 2. Bundesliigassa ja historiallista nousua Bundesliigaan. Kaudella 1992/93 Fink oli pääsarjatasolla joukkueensa paras maalintekijä kahdeksalla osumallaan.

Kauden 1993/94 päätteeksi Wattenscheid putosi liigasta ja Fink siirtyi Karlsruheen. Hän edusti seuraa kolme kautta, kunnes 1997 sai siirron FC Bayern Müncheniin. Bayernissa Fink pelasi kuusi kautta ja oli keväällä 2001 voittamassa joukkueen kapteenina Mestarien liigaa. Polvivaivat varjostivat Finkin uran viimeisiä vuosia ja hän joutui lopettamaan Bayernin ykkösmiehistössä vuonna 2003. Lopullisesti Fink ripusti nappulat naulaan vuonna 2006 pelattuaan kolme vuotta Bayernin II-joukkueessa.

 Meriitit pelaajana 
 Saksan mestaruus (4): 1999, 2000, 2001, 2003
 Saksan Cup (3): 1998, 2000, 2003
Hopeaa: 1996
 2. Bundesliigan hopeaa: 1990 

 Mestarien liiga: 2001
 Intercontinental Cup: 2001
 UEFA Intertoto Cup: 1996

 Ura valmentajana 
Fink suoritti joulukuussa 2005 jalkapallovalmentajan tutkinnon Kölnin urheiluakatemiassa. Hän oli jo peliuransa lopussa toiminut Bayernin II-joukkueen apulaisvalmentajana, mutta varsinaisen valmentajadebyyttinsä hän teki syyskuussa 2006, kun Red Bull Salzburg palkkasi hänet juniori ja reservijoukkueensa Red Bull Juniorsin päävalmentajaksi. Finkin johdolla seura voitti Westligan mestauruden ja nousi Erste Ligaan, Itävallan toiseksi korkeimmalle sarjatasolle.

Heinäkuussa 2007 Fink siirtyi Red Bull Salzburgin ykkösjoukkueen apulaisvalmentajaksi. Hän jätti tehtävänsä Giovanni Trapattonin apulaisena kuitenkin jo tammikuussa 2008 siirtyen Regionalligassa pelanneen FC Ingolstadtin päävalmentajaksi. Wechsel von Bullen-Co Fink zu Ingolstadt fix

Finkin johdolla Ingolstadt varmisti Regionalliga Südin kakkossijan ja sitä kautta nousun 2. Bundesliigan. Vauhti toiseksi korkeimmalla sarjatasolla oli kuitenkin seuralle liikaa ja huhtikuun lopulla 2009 Fink sai potkut tehtävistään. Trainer Fink in Ingolstadt entlassen

Kesäkuussa 2009 Sveitsin pääsarjaseura FC Basel palkkasi Finkin yllättäen uudeksi päävalmentajakseen kolmivuotisella sopimuksella. Thorsten Fink trainiert Basel Nuori saksalaisvalmentaja sai Baselin pysymään tasollaan ja taistelemaan Sveitsin mestaruudesta. Cupin finaalissa Fink piiskasi miehistönsä komeaan 6–0 voittoon Lausanne-Sportsista ja nappasi näin uransa ensimmäisen cup-mestaruuden. Basel feiert den Pokalsieg Kauden kruunasi tuplamestaruus, kun Basel varmisti myös liigamestaruuden päätöskierroksen 0–2 voitolla ainoasta uhkaajasta BSC Young Boysista. Fink holt das Double

Lokakuun lopussa 2010 Fink allekirjoitti kesään 2013 ulottuvan jatkosopimuksen Baselin kanssa. Joukkueen syksy on ollut hyvä, sillä Mestarien liigan lohkovaiheessa se voitti muun muassa AS Roman 3–1 ja taisteli tosissaan paikasta toiselle kierrokselle. Fink bleibt länger in Basel Lopulta Baselin oli tyytminen kolmanteen sijaan ja jatkopaikkaan Eurooppa-liigan pudotuspeleissä, joissa seura kuitenkin putosi FK Spartak Moskovalle yhteismaalein 4–3. Sveitsin Cupissakin tie katkesi puolustavilta mestareilta puolivälieriin. Liigassa kuitenkin kulki ja lopulta Fink pääsi miehistöineen juhlimaan valmennusuransa toista perättäistä mestaruutta. Foda und Fink feiern mit Graz und Basel

17. lokakuuta 2011 Fink siirtyi pitkän spekuloinnin jälkeen Bundesliigan kriisijoukkue Hamburger SV:n päävalmentajaksi kesään 2014 ulottuvalla sopimuksella. Bestätigt: Fink übernimmt HSV "Ich bin mehr der Typ Klopp" Fink onnistui nostamaan HSV:n niukasti kuiville ja 15. sija Bundesliigassa takasi seuralle sarjapaikan säilymisen. Kaudella 2012/13 HSV:n peliesityksissä oli jo merkkejä paremmasta ja lopulta seura oli liigassa 7:s. Kausi 2013/14 alkoi kuitenkin murheellisesti ja Fink sai potkut jo syyskuun puolivälissa HSV:n majaillessa sijalla 15. Der HSV trennt sich von Thorsten Fink

Tammikuussa 2015 Fink teki kauden loppuun ulottuvan sopimuksen APOELin kanssa. Ανακοίνωση συμφωνίας/Δήλωση Thorsten Fink Fink sai kuitenkin potkut toukokuussa 2015, vaikka APOEL oli liigan kärjessä kaksi kierrosta ennen sarjan päättymistä. Κοινή συναινέσει λύση συνεργασίας με Thorsten Fink

Kesällä 2015 Fink palasi Itävallan Bundesliigaan tehtyään kaksivuotisen sopimuksen FK Austria Wienin kanssa. Absage an 96: Fink übernimmt Austria Wien Finkin johdolla Austria Wien selvitti tiensä Eurooppa-liigan lohkovaiheeseen kausina 2016/17 ja 2017/18. Mestaruutta Fink ei seuralle kuitenkaan onnistunut tuomaan, vaan joukkue jäi Bundesliigassa kolmanneksi 2015/16 ja toiseksi 2016/17. Helmikuussa 2018 Fink sai potkut seurasta, kun joukkue oli tappioputken seurauksena valunut Bundesliigassa sijalle 7.Austria Wien trennt sich von Fink

Huhtikuun lopulla 2018 Finkistä tuli Sveitsin liigassa kuudentena olleen Grasshopperin päävalmentaja 1+1-mallisella sopimuksella.THORSTEN FINK WIRD NEUER GC CHEFTRAINER Finkin johdolla Grasshoppers menetti kevätkauden aikana sijoitustaan ja oli lopulta kauden 2017/18 päätteeksi yhdeksäs. Kausi 2018/19 sujui murheellisesti ja Grasshoppers juutti Finkin johdolla liigan viimeiseksi. Saksalaisvalmentaja sai lopulta potkut tehtävästään maaliskuun alkupuolella 2019.GC TRENNT SICH VON CHEFTRAINER THORSTEN FINK UND SPORTCHEF MATHIAS WALTHER

Kesäkuussa 2019 Finkistä tuli Japanin J. Leaguessa pelaavan Vissel Koben päävalmentaja.トルステン フィンク氏監督就任およびトップチーム新体制のお知らせ Finkin johdolla Vissel Kobe voitti vuonna 2019 historiansa ensimmäisen Emperor's Cupin mestaruuden. Hän luotsasi joukkueen myös Japanin supercupin mestariksi 2020. Fink jätti Vissel Koben syyskuussa 2020 palatakseen perheensä luo.Soccer-Fink steps down as Vissel Kobe manager

Tammikuussa 2022 Fink palasi valmennustehtäviin latvialaisen Riga FC:n päävalmentajana.Torstens Finks - "Riga Football Club" galvenais treneris!  Hän jätti tehtävänsä jo toukokuussa 2022 ja siirtyi Al Nasrin päävalmentajaksi.THORSTEN FINK IS LEAVING THE CLUB Official: Thorsten Fink takes over Al Nasr Dubai Hän jätti joukkueen marraskuussa 2022.Farewell after half a year: Thorsten Fink and Al-Nasr separate

Toukokuussa 2023 Fink teki sopimuksen Belgian liigassa pelaavan Sint-Truidensen kanssa.Fink is een Bink Fink luotsasi seuran kaudella 2023/24 Belgian liigassa yhdeksänneksi. Kauden jälkeen hän siirtyi toisen belgialaisseuran KRC Genkin valmentajaksi.KRC Genk haalt coach Thorsten Fink voor onbepaalde duur weg bij de buren van STVV Fink luotsasi Genkin kaudella 2024/25 Belgian liigassa kolmanneksi. Seuraavalla kaudella tulokset olivat heikompia ja Fink sai potkut joulukuussa 2025 Genkin ollessa liigassa seitsemäntenä.Einde verhaal voor Thorsten Fink: Racing Genk ontslaat trainer na zoveelste puntenverlies

 Meriitit valmentajana 
 Japanin Emperor's Cup: 2019
 Japanin supercup: 2019
 Sveitsin mestaruus (2): 2010, 2011
 Sveitsin cup: 2010
 Westliga: 2007
 Regionalliga Südin hopeaa: 2008

 Lähteet 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1967 syntyneet
Luokka:Elävät henkilöt